Mineyuki Mashiko

Mineyuki Mashiko (født 6. august 1942) er en japansk tidligere skihopper som konkurrerte internasjonalt i årene 1971-1974.

Hans kanskje beste internasjonale prestasjon kom i prøve-OL i storbakken i Sapporo 13. februar 1971, der han ble nummer 9. Han deltok i den tysk-østerrikske hoppuka 1971/72,Adam Kwieciński: Mineyuki Mashiko (hoppresultater, besøkt 20. juni 2017) men endte uplassert, ettersom han i likhet med de andre japanerne droppet det siste rennet i Bischofshofen og reiste hjem for å forberede seg til OL.Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5 (s. 223) (Til og med 1974/75 ble kun hoppere som hadde deltatt i alle fire rennene talt med i sammendraget.)

Mashiko var flaggbærer for Japan under OL i Sapporo i 1972,Sports Reference: Japan  (med bl.a. flaggbærere, besøkt 20. juni 2017) men han deltok ikke i noen av rennene. Noen uker senere ble han nummer 24 i VM i skiflyging i Planica. I VM i Falun i 1974 ble han nummer 31 i normalbakken. Samme år vant han sitt eneste japanske mesterskap, i stor bakke.Japans skiforbund: Skiresultater 1974, nasjonale og internasjonale mesterskap (besøkt 20. juni 2017)

Referanser

Kategori:Japanske skihoppere